《山中晚归》
明代·王问

早从溪上发，暮仍溪上归。
每共渔樵话，莫言俦侣稀。
高松延霁景，残日下山扉。
回眺经行处，苍苍在翠微。

作者简介：（1497—1576）常州府无锡人，字子裕。嘉靖十七年进士。除户部主事，监徐州仓，减羡耗十二三。改南职方，历车驾郎中、广东按察佥事。父死，不复仕，隐居湖滨宝界山，兴至则为诗文，或点染丹青，山水人物花鸟皆精妙。以学行称，门人私谥文静先生。